ઇન્ડોનેશિયાના લોકો ભગવાન ગણેશજીને બુદ્ધિના દેવતા માની પૂજે છે. ઇન્ડોનેશિયાની ચલણી નોટ પર ભગવાન શ્રી ગણેશના ચિત્ર સાથે એક ખૂબ જ મહત્ત્વની ઘટના સંકળાયેલી છે. ૧૯૯૭માં અનેક એશિયાઈ દેશોના ચલણનું અવમૂલ્યન થઈ રહ્યું હતું ત્યારે ઇન્ડોનેશિયા પર આર્થિક સંકટ ડોકાવા લાગ્યું હતું. ત્યાર બાદ ૧૯૯૮માં ૨૦,૦૦૦ની એક નવી નોટ બહાર પાડવામાં આવી જેના પર ભગવાન શ્રીગણેશનું ચિત્ર અંકિત થયેલું હતું. આશ્ર્ચર્યજનક રીતે તેના આગલા જ વર્ષમાં એટલે કે ૧૯૯૯માં ઇન્ડોનેશિયાની મુદ્રાસ્થિતિમાં ઉછાળો આવ્યો. પરિણામે સ્થાનિકોને લાગ્યું કે આની પાછળ ભગવાન શ્રી ગણેશના આશીર્વાદ છે. તેમના કારણે જ દેશની અર્થવ્યવસ્થા મજબૂત બની છે.